Na osnovu člana 74. i 75. Zakona o osnovnoj školi SBK (Sl.novine SBK br. 11/01 , 17/04), člana 129- 135. Pravila JU Osnovne škole "Vitez" Vitez, člana 21. Pravilnika o radu OŠ „Vitez“ Vitez, Upravni odbor škole Odlukom broj: 0505-614/21 od 05.7.2021. godine, raspisuje

**K ON K U R S**

**za izbor i imenovanje direktora Osnovne škole „Vitez“ Vitez na period od četiri godine**

**I USLOVI KONKURSA:**

Kandidat za direktora pored opštih uslova propisanih Zakonom , treba da ispunjava i posebne uslove:

* + da ima završenu visoku ili višu školu te ispunjava uslove za nastavnika ili pedagoga ,
	+ da ima najmanje pet (5) godina radnog iskustva na odgojno obrazovnim poslovima,
	+ da se naročito ističe svojim radom u pedagoškoj teoriji i praksi,
	+ da nije osuđivan za krivična djela i da se protiv njega ne vodi krivični postupak.

**II SADRŽAJ PRIJAVE**

Kandidati su dužni dostaviti sljedeću dokumentaciju (original ili ovjerene fotokopije):

1. Prijavu sa kraćom biografijom
2. Diplomu o završenoj stručnoj spremi
3. Izvod iz matične knjige rođenih
4. Uvjerenje o državljanstvu (ne starije od 6 mjeseci)
5. Uvjerenje o položenom stručnom ispitu
6. Uvjerenje o ispunjavanju uslova u pogledu radnog iskustva na odgojno obrazovnim poslovima
7. Uvjerenje da se protiv kandidata ne vodi krivični postupak (ne starije od 3 mjeseca)
8. Uvjerenje o nekažnjavanju (ne starije od 3 mjeseca)

Ljekarsko uvjerenje dostaviti po imenovanju direktora/ice škole,

**III DOSTAVA PRIJAVE I DOKAZA O ISPUNJAVANJU USLOVA**

Prijavu sa traženim dokumentima o ispunjavanju konkursnih uslova kandidati dostavljaju

u zatvorenoj koverti na protokol škole lično ili poštom preporučeno, Upravnom odboru škole

**sa naznakom „Prijava na javni konkurs za izbor direktora/ice škole –ne otvaraj“, na adresu:**

**OSNOVNA ŠKOLA "VITEZ" Vitez i Kruščica**

**JOSIPA KUREVIJE BB, 7225O VITEZ**

**IV KONKURSNI ROK** Konkurs je otvoren 15 (petnaest) dana od dana objavljivanja.

Nepotpune i neblagovremene prijave neće se uzeti u razmatranje.

**V NAČIN I ROK OBAVJEŠTAVANJA**

O rezultatima konkursa kandidati će biti pismeno obaviješteni putem pošte na adresu navedenu u prijavi u roku od 8 (osam) dana od dana donošenja Odluke o imenovanju direktora/ice škole .

 P R E D S J E D N I K

 Upravnog odbora škole

 **Ramić Nerman**